Návrh

Komuniké

Vláda Slovenskej republiky prerokovala a schválila zmenu a doplnenie programu podpory rozvoja bytovej výstavby realizovanej formou poskytovania bankových záruk za úvery. 
Základnou zmenou v predmetom programe je jeho doplnenie o vytvorenie podmienok pre obnovu bytového fondu a to formou poskytovania bankových záruk za úver na účel
-	opravu spoločných častí, zariadení a príslušenstva bytových domov (nahrádzanie opotrebovaných konštrukcií novými konštrukciami s cieľom obnoviť funkčnosť stavby),
-	modernizáciu spoločných častí, zariadení a príslušenstva bytových domov (odstránenie morálne opotrebovaných častí vybavenia s cieľom zvýšiť úžitkové vlastností stavby a jej častí pomocou uplatnenia technického pokroku),
-	rekonštrukciu spoločných častí, zariadení a príslušenstva bytových domov (zásahy do konštrukcie – dispozičného usporiadania miestností a technologickej časti stavby s cieľom zvýšiť technické parametre a kapacity bez zmeny rozmerov stavby),
-	opravu, modernizáciu a rekonštrukciu častí, ktoré je nevyhnutné vykonať súčasne (balkóny, lodžie, okná a pod.).

V oblasti opráv, modernizácie a rekonštrukcie je program určený pre spoločenstvá vlastníkov bytov a správcov bytového fondu. 
Pôvodným cieľom programu bola podpora novej bytovej výstavby a výstavby technickej vybavenosti, ktorú realizuje malý alebo stredný podnikateľ alebo obec. Tento cieľ zostáva zachovaný aj v schválenom programe